Document ID: 31998R2579

Komisijas Regula (EK) Nr. 2579/98
(1998. gada 30. novembris),
ar ko nosaka to tekstilpreču sarakstu, par kurām nav vajadzīgs izcelsmes apliecinājums, laižot tās brīvā apgrozībā Kopienā
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1998. gada 13. jūlija Regulu (EK) Nr. 1541/98 par izcelsmes apliecinājumu dažām tekstilprecēm, kas iekļautas kombinētās nomenklatūras XI iedaļā un ir laistas brīvā apgrozībā Kopienā, kā arī par šāda apliecinājuma akceptēšanas nosacījumiem [1], un jo īpaši tās 4. pantu,
tā kā attiecībā uz šīm tekstilprecēm un apģērbiem, uz kuriem neattiecas Kopienas tirdzniecības politikas īpašie pasākumi un kuri laisti brīvā apgrozībā, iepriekš minētā regula paredz gan atbrīvojumu no pienākuma uzrādīt izcelsmes apliecinājumu, gan to, ka noteikumos par atbrīvojumu no pienākuma uzrādīt izcelsmi apliecinošu dokumentu būtu jānosaka, vai ir jāuzrāda šo izstrādājumu izcelsmes deklarācija;
tā kā izstrādājumi, uz kuriem pašlaik neattiecas īpaši tirdzniecības pasākumi, ir noteikti, veicot rūpīgu analīzi; tā kā būtu vēlams atteikties no prasības uzrādīt izcelsmes apliecinājumu šiem izstrādājumiem, laižot tos brīvā apgrozībā Kopienā;
tā kā šajā regulā paredzētie pasākumi atbilst Muitas kodeksa komitejas atzinumam,
IR PIEŅĒMUSI ŠO REGULU.
1. pants
Šīs regulas pielikumā uzskaitīto tekstilpreču laišana brīvā apgrozībā nav atkarīga no izcelsmes apliecinājuma uzrādīšanas.
2. pants
Šī regula stājas spēkā divdesmitajā dienā pēc tās publicēšanas Eiropas Kopienu Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 1998. gada 30. novembrī

Labels: 1
3
5